આ બાજુ અખિલેશનાં વિચારોની ટ્રેન તો એક અલગ પાટ્ટા પર દોડી રહી હતી, અખિલેશનાં મગજમાં તો હજુપણ ગઇકાલે રાત્રે જે ઘટના બની એ જ રમી રહી હતી, કદાચ અખિલેશ માટે પોતાનાં લાઈફની મોસ્ટ પ્રિસિયસ કે યાદગાર મોમેન્ટ હશે, કારણ કે પોતે જેને ચાહવા લાગ્યો હતો એ શ્રેયા સાથે એકાદ કલાક સુધી વાતો કરીને સમય વિતાવ્યો, અને પોતાના મનમાં શ્રેયા વિશે જે લાગણી હતી, તે જણાવી શક્યો, શ્રેયાના હાવભાવ જોતા અખિલેશને એવું લાગી રહ્યું હતું કે કદાચ શ્રેયા પણ પોતાને પસંદ કરી રહી હોય, કારણ કે જ્યારે અખિલેશે આ પ્રસ્તાવ શ્રેયા સમક્ષ મુક્યો ત્યારબાદ શ્રેયા હસતાં- હસતાં અને શરમાતા – શરમાતા, તે લોકો જ્યાં ઉભા હતાં ત્યાંથી હરણીની માફક દોડતી-દોડતી જતી રહી, જે એ બાબતની ચાડી ખાઈ રહી હતી કે શ્રેયા પણ અખિલેશને પસંદ કરે છે.